Cyllid - Llinellfusnes - CBSW
Grantiau Busnes / Arian yn Wrecsam
Mae Grantiau'n cynnig cyllid nad oes rhaid ei ad-dalu a all helpu galluogi pobl / busnesau i, er enghraifft:
Tyfu ac ehangu eu busnes presennol
Ymgymryd â gwaith marchnata a hyrwyddo
Adnewyddu / datblygu eiddo
Hyfforddi eu gweithlu
Yn ogystal â rhoi cyfleoedd ariannu, gall y Llinellfusnes hefyd ddarparu gwybodaeth am ddarparwyr cyfalaf menter, benthyciadau, llwyfannau cyfoedion i gyfoedion a chystadlaethau gyda gwobr ariannol ac ati.
Defnyddio adnoddau amrywiol y gallwn ddarparu mynediad i wybodaeth gywir a chyfredol am gynlluniau ariannu lleol, rhanbarthol a chenedlaethol, y gallech fod yn gymwys i'w derbyn.
Ar hyn o bryd ychydig iawn o grantiau sydd ar gael yn eang yn ardal Bwrdeistref Sirol Wrecsam, fodd bynnag, yn dibynnu ar eich amgylchiadau, eich anghenion neu natur eich busnes, gallai cyllid fod ar gael. Mae croeso i chi ofyn am chwiliad ariannu drwy lenwi'r ffurflen isod a / neu ymuno â'r rhestr postio Llinellfusnes, i gael y wybodaeth ddiweddaraf am argaeledd cyfleoedd cyllido.
Mae llawer o grantiau, yn enwedig y rhai sydd wedi'u hanelu at fusnesau newydd, yn tueddu i gael eu dyfarnu ar sail amgylchiadau personol unigolyn.
I wneud cais am chwiliad cyllid, mae croeso i chi lenwi'r ffurflen ganlynol. Sylwer y gallai'r wybodaeth rydych yn ei darparu ddylanwadu ar nifer o gynlluniau ariannu sy'n cael eu dychwelyd. Bydd y wybodaeth a ddarperir yn seiliedig ar gynlluniau ariannu a restrir eu bod yn agored ar gyfer ceisiadau ar gronfeydd data cyllid trydydd parti:
Eiddo – Cymorth Ariannol
Mae nifer o gynlluniau ar gael i adnewyddu, atgyweirio a gwella eiddo masnachol a / neu ddomestig.
Gallwch gychwyn neu ddatblygu'ch busnes gyda chymorth benthyciad cychwyn busnes a chymorth rhad ac am ddim gan y llywodraeth.
Mae Cymdeithas Mudiadau Gwirfoddol Wrecsam (AVOW) yn cynnig gwasanaeth cyngor ariannu am ddim, wedi'i deilwra i fodloni anghenion grwpiau gwirfoddol a chymunedol nid er elw, elusennau a mentrau cymdeithasol, wedi'u lleoli yn, neu'n gwasanaethu pobl Bwrdeistref Sirol Wrecsam.
Busnes Cymru yw gwasanaeth cefnogi Llywodraeth Cymru ar gyfer busnesau; mae'n darparu amrywiaeth eang o gymorth a chyngor i fusnesau presennol a newydd ledled Cymru.
Mae Cadwyn Clwyd yn Asiantaeth Datblygu Gwledig sy'n cynnig arweiniad a chymorth i'r economi wledig; mae ganddynt nifer o brosiectau sy'n cefnogi cynnydd a datblygiad.
Mae Banc Datblygu Cymru yn helpu busnesau i gael y cyfalaf sydd ei angen arnynt i ddechrau, cryfhau a thyfu. Gall busnesau gael benthyciadau a buddsoddiad o £1,000 hyd at £5m. Darganfyddwch os ydych yn gymwys.
Mae ystod o fenthyciadau a chyllid ecwiti ar gael i gefnogi busnesau bach a phrosiectau isadeiledd mawr. Hefyd mae cyfleoedd ar gael os ydych yn dymuno cael buddsoddiad neu'n adnabod galwadau agored am fuddsoddiad.
Cynllun Cymorth Buddsoddi mewn Twristiaeth (CCBT)
Mae CCBT yn cynnig cymorth i fusnesau twristiaeth newydd a phresennol i wella ansawdd y cyfleusterau sydd ar gael ac i feithrin gallu.